cyanic-selkie/wikianc huggingface dataset:
Տատյանա Աբրամենկո
Կենսագրություն
Դերասանուհին ծնվել է 1982 թվականի հոկտեմբերի 4-ին Ալեքսանդր Դմիտրիևիչի և Իրինա Ալեքսանդրովնա Աբրամենկոյի ընտանիքում։ Մանկությունն անցել է Տագանրոգում։ Վաղ մանկությունից Տատյանան հետաքրքրվել է թատրոնով և ֆիլմերով, զբաղվել Էստրադային պարերով։
Կրթություն
1999 թվականին՝ դպրոցն ավարտելուց հետո, Տատյանան ընդունվել է Տագանրոգի ռադիոտեխնիկական համալսարան, որն ավարտել է 2004 թվականին «տնտեսագիտություն և ձեռնարկությունների կառավարում» մասնագիտությամբ։ 2005 թվականին Աբրամենկոն ընդունվել է Ռոստովի պետական համալսարանի հաշվապահական հաշվառման և աուդիտի ֆակուլտետ։ 2007 թվականին դարձել է այդ ոլորտի դիպլոմավորված մասնագետ։ 2011 թվականին ընդունվել է Բորիս Շչուկինի անվան թատերական ինստիտուտ, որն ավարտել է 2013 թվականին։ Աբրամենկոն կատարելագործել է իր դերասանական վարպետությունը Կոնստանտին Ռայքի թատերական դպրոցում։
Մոդել
Տատյանան սկսել է իր մոդելային գործունեությունը 1988 թվականին՝ դպրոցական ժամանակից, գեղեցկության մրցույթում զբաղեցնելով առաջին տեղը։ Այդ ժամանակ արդեն համագործակցում էր «Image-Elite» մոդելային գործակալության հետ։ 1999 թվականին նա հաղթել է «Լավագույն ֆոտոմոդել» համացանցային մրցույթում։ Հաջող մեկնարկը նպաստել է մոդելային բիզնեսում գործունեության հաջող ընթացքին։ Մի քանի տարի անընդմեջ հաղթել է «Դոն լավագույն ֆոտոմոդել» մրցույթում։ Երկար ժամանակ նա զբաղեցրել է առաջին տեղը տարածաշրջանային բազմաթիվ մրցույթներում։ 2003 թվականին նա նվաճել է առաջին տեղը «Միսս համալսարան» մրցույթում։ 2004 թվականից ի վեր Տատյանան Ռուսաստանից բացի աշխատել է Չինաստանում, Կորեայում, Ֆրանսիայում, Իտալիայում, Լեհաստանում, Լիտվայում, Իսպանիայում։ Կորեայում Տատյանան մոդելային աշխատանքից բացի մասնակցել է հեռուստատեսային տարբեր հաղորդումների։ 2004 թվականին նա հաղթել է ուկրաինական «Դոնբասի թագուհի» մրցույթում։ 2006 թվականին Տատյանան հասել է «Միսս Ռուսաստան» եզրափակչի հնգյակ, 2008 թվականին արժանացել է «Միսս կինո» իտալական մրցույթի երկրորդ տեղին։ 2011 թվականին Տատյանան «Fashion TV» հեռուստաընկերության կողմից արժանացել է «Fashion Olymp» մրցանակի՝ որպես «2011 թվականի լավագույն ֆոտոմոդել» ։ Այդ ընթացքում Տատյանան հայտնվել է այնպիսի ամսագրերի շապիկին, ինչպիսիք են՝ «Առողջության մասին», «Night style», «Shopping guide», «Fashion collection», «Playboy», «Sense», «Fashion style», «Գեղեցկություն առանց սահմանների», «Լիզա․ իմ երեխան», «Կանացի գաղտնիքներ», «Maxim», «L'Officiel», «L’Officiel Kids», «Shape» (2 անգամ), «Sense», «Fashion style», «9 ամիս» և այլն։ Աբրամենկոն նաև մշտապես զբաղված է եղել հայրենական և արտասահմանյան դիզայների և նորաձևության տների նորաձևության ցուցադրումներով։ Տատյանան դարձել է «Թրասթ բանկի», «ՎՏԲ24», «Եվրոսետի», Էլիս (հագուստ), «ԱԿՕ» (կահույք), «D&D» ընկերությունների մոդելային դեմքը։ 2012 թվականին նրան հրավիրել են նկարահանվել Միխայիլ Պրոխորովի քաղաքական գովազդում։
Դերասանուհի
Տատյանան հաջողությամբ նկարահանվել է հեռուստագովազդներում և երաժշտական տեսահոլովակներում։ Մասնավորապես՝ նա մասնակցել է Իոսիֆ Կոբզոնի և Իրակլիի երգերի էկրանավորմանը։ Դերասանական արվեստի նկատմամբ հետաքրքրությունը հանգեցրել է նրան, որ 2007 թվականին Աբրամենկոն նորամուտը նշել է «Վերջին սպանդ» ֆիլմում ։
Արտաքին հղումներ
Կատեգորիա:Ռուս մոդելներ Կատեգորիա:Ռուս հեռուստատեսային դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Ռուս հաղորդավարուհիներ
Տեքստիլ արդյունաբերություն
Տեքստիլ արդյունաբերություն (լատ․` textile - գործվածք, կտոր), թեթև արդյունաբերության հնագույն ու առավել խոշոր ճյուղերից, որը բուսական, կենդան, ու քիմիական (արհեստական և սինթետիկ) մանրաթելերի տարբեր տեսակներից պատրաստում է տեքստիլ գործվածք, տրիկոտաժ և այլ իրեր։ Ներառնում է տեքստիլ հումքի նախնական մշակման, բամբակի, վուշի, բրդի, մետաքսի, ոչ-գործվածքային, կանեփաթելի-ջուտի, ցանցահյուսության, տեքստիլ-գալանտերեայի, տրիկոտաժի, թաղեգործության ճյուղերը։ Տեքստիլ արդյունաբերության արտադրանքն օգտագործվում է հագուստի, կոշիկի, կահույքի արտադրության, մեքենաշինության մեջ և այլն։ Տեքստիլ իրերի արտադրությունն սկսվել է շատ վաղուց։ Բամբակենու մշակությունը և մանվածքաթելի ու գործվածքի պատրաստումը մեր թվականությունից դեռ շատ դարեր առաջ հայտնի էր Հնդկաստանում, Չինաստանում ու Եգիպտոսում։
Հայաստանում հագուստի արտադրությունը կրում էր տնայնագործական բնույթ։ Հատուկ տեղ էր գրավում գորգագործությունը։ Հայաստանը հայտնի էր ձեռագործ բարձրորակ գորգերով, որոնք մեծ պահանջարկ ունեին տեղական ու միջազգային շուկաներում։ 1912 թվականին Երևանի նահանգի 574 գյուղերում տնային գորգագործությամբ զբաղվում էին մոտ 7 հազար մարդ։ Կար նաև մետաքսաթելի տնայնագործական մոտ 25, թաղեգործական 17 ձեռնարկություն, բամբակազտիչ 330 մանր «գործարան», 35 ներկատուն։ 1917-1920 թբվականներին տեքստիլ արդյունաբերության ձեռնարկությունները գրեթե լրիվ քայքայվեցին։
Կատեգորիա:Տեքստիլ արդյունաբերություն
Միխայիլ Կոնով
Միխայիլ Ֆեոդորովիչ Կոնով Михаил Фёдорович Конов, ), ռուս խորրդային նկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն ։
Կենսագրություն
1952-1958 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Ինստիտուտն ավարտել է Իոսիֆ Սերեբրյանիի արվեստանոցում՝ ստանալով գեղանկարչության նկարչի կոչում։ Դիպլոմային աշխատանքը եղել է «Ռուսական հեքիաթ» նկարը ։
1958 թվականից մասնակցել է ցուցահանդեսների։ Ստեղծել է դիմանկարներ, թեմատիկ նկարներ, բնանկարներ։ Ստեղծված ստեղծագործությունների թվում են «Բարգուզինյան ձկնորսուհի» (1960), «Կիրովի գործարանի պողպատագործ Պ. Ռոմանովի դիմանկարը» (1961), «Կիրովի գործարանի պողպատագործ Յուրի Գրիգորևի դիմանկարը» (1964), «Կիրովի գործարանի պողպատագործ Մ․ Բուլգանինի դիմանկարը» (1970), «Կիրովի գործարանի պողպատագործ Ն. Ժուկովսկու դիմանկարը» (1972), «Պողպատագործներ» (1975), «Լիճ» (1994) և այլն։ Միխայիլ Ֆեոդորովիչի ստեղծագործությունները պահվում են թանգարաններում և մասնավոր հավաքածուներում են Ռուսաստանում և արտասահմանում։
Արտաքին հղումներ
Կատեգորիա:Սանկտ Պետերբուրգի նկարիչների միության անդամներ Կատեգորիա:ԽՍՀՄ նկարիչների միության անդամներ Կատեգորիա:20-րդ դարի ռուս նկարիչներ Կատեգորիա:Խորհրդային նկարիչներ
Իսկիտիմ (Տոմի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Աշխարհ
Աշխարհ, Երկիր մոլորակը և նրա վրա գոյություն ունեցող կյանքը, այդ թվում` մարդկային քաղաքակրթությունը ։ Փիլիսոփայական համատեքստում «աշխարհը» ամբողջ ֆիզիկական տիեզերքն է կամ գոյաբանական աշխարհը (անհատի «աշխարհը»)։ Աստվածաբանական համատեքստում աշխարհը նյութական կամ պիղծ ոլորտ է՝ ի տարբերություն երկնային, հոգևոր, տրանսցենդենտալ կամ սրբազան ոլորտների։ «Աշխարհի վերջը» սցենարները վերաբերում են մարդկային պատմության ավարտին՝ հաճախ կրոնական համատեքստում։
Աշխարհի պատմությունը սովորաբար ընկալվում է որպես հինգ հազարամյակների հիմնական աշխարհաքաղաքական զարգացումները՝ առաջին քաղաքակրթություններից մինչև այսօր։ «Համաշխարհային կրոն», «համաշխարհային լեզու», «համաշխարհային կառավարություն» և «համաշխարհային պատերազմ» արտահայտություններում «աշխարհը» նշանակում է միջազգային կամ միջմայրցամաքային շրջան՝ առանց պարտադիր կերպով ընդգրկելու աշխարհի յուրաքանչյուր մասի մասնակցությունը։
Աշխարհի բնակչությունը ցանկացած ժամանակ մարդկային բնակչության ամբողջությունն է, նմանապես՝ համաշխարհային տնտեսությունը՝ բոլոր հասարակությունների կամ երկրների տնտեսությունների գումարը, հատկապես համաշխարհայնացման համատեքստում։ «Աշխարհի առաջնություն», «համաշխարհային ապրանք» և «համաշխարհային դրոշներ» արտահայտությունները ենթադրում են բոլոր ինքնիշխան պետությունների գումարը կամ համադրությունը։
Ստուգաբանություն և օգտագործում
Անգլերեն «աշխարհ» բառը առաջացել է հին անգլերեն «weorold» (-uld), «weorld», «worold» (-uld, -eld) բառից, որը կազմված է «wer»՝ «մարդ» և «eld»՝ «տարիք» բառերից, ինչը բառացի նշանակում է «Մարդու տարիք» ։ Հին անգլերենը համարվում է «wira-alđiz» համագերմանական լեզվի արտացոլանք, որը նաև արտացոլվել է Հին սաքսոնական «werold», հին հոլանդական «werilt», Հին բարձրագույն գերմաներեն «weralt», Հին ֆրիսկերեն «warld» և Հին նորշերեն «verǫld» բառերի վրա (որտեղից էլ առաջացել է իսլանդական կրոնը) ։
Աշխարհն արտացոլում է տարբեր մոլորակների կամ ցանկացած երկրի ու տարածաշրջանի բնակչության առանձնահատկությունները։ Համաշխարհային գործերը վերաբերում են ոչ միայն մեկ վայրին, այլև ողջ աշխարհին, իսկ համաշխարհային պատմությունը պատմության դաշտ է, որն ուսումնասիրում է իրադարձությունները համաշխարհային (ոչ թե ազգային կամ տարածաշրջանային) տեսանկյունից։ Երկիրը, մյուս տեսանկյունից, վերաբերում է Երկիր մոլորակին՝ որպես ֆիզիկական մարմնի, և այն տարբերակում այլ մոլորակներից և ֆիզիկական օբյեկտներից ։
«Աշխարհը» դասականորեն օգտագործվում էր նաև նյութական տիեզերքը կամ կոսմոսը մատնանշելու համար․ «Աշխարհը երկնքի և երկրի դատարկ կազմություն է և բոլոր այլ բնական բաները, որոնք պարունակվում են նրա մեջ» ։ Երկիրը հաճախ նկարագրվում էր որպես «աշխարհի կենտրոն» ։
Ընդլայնված նշանակությամբ աշխարհը կարող է վերաբերվել ցանկացած մոլորակի կամ երկնային մարմնի, հատկապես, երբ օգտագործվում է որպես բնակեցված տարածք, հատկապես գիտական ֆանտաստիկայի ​​կամ ապագայաբանության համատեքստում։
Աշխարհը, իր բնույթով, սահմանափակ նշանակությամբ կարող է նաև վերաբերել մարդու փորձի որոշակի տիրույթին։
Փիլիսոփայություն
Փիլիսոփայության մեջ «աշխարհ» եզրույթն ունի մի քանի հնարավոր իմաստ։ Որոշ առումներով այն վերաբերում է այն ամենին, ինչը կազմում է շրջական իրականությունը կամ ֆիզիկական տիեզերքը։ Մյուս կողմից դա կարող է ունենալ հատուկ տերմինաբանական իմաստ։ «Աշխարհ» հասկացությունը հստակեցնելը միշտ եղել է արևմտյան փիլիսոփայության հիմնական խնդիրներից մեկը, բայց այս թեման հստակ բարձրացվել է միայն քսաներորդ դարի սկզբին և շարունակական բանավեճի թեմա է։ Այն, թե ինչ է աշխարհը, հստակ պատասխան չունի։
Պարմենիդես
Պարմենիդեսն իր աշխատություններում պնդում է, որ ֆիզիկական աշխարհի իրականության ամենօրյա ընկալումը սխալ է, և որ աշխարհի իրականությունը «Մեկ էություն» է՝ անփոփոխ, չքայքայվող ամբողջություն։
Պլատոն
Իր «Միֆ քարանձավի մասին» տեսության մեջ Պլատոնը տարբերակում է ձևերը և գաղափարները և պատկերացնում երկու հստակ աշխարհ՝ զգայական և բանական։
Հեգել
Գեորգ Վիլհելմ Ֆրիդրիխ Հեգելի «Պատմության փիլիսոփայությունում» «Weltgeschichte ist Weltgericht» (Համաշխարհային պատմությունը տրիբունալ է, որը դատում է աշխարհին) արտահայությունն օգտագործվում է՝ հաստատելու այն տեսակետը, որ Պատմությունն այն է, ինչը դատում է մարդուն, նրա գործողությունները և կարծիքները։ Գիտությունն առաջացել է մարդու հետ կապված՝ աշխարհը վերափոխելու ցանկությունից․ սրա վերջնական ավարտը ամբողջապես անցումն է տեխնիկային։
Շոպենհաուեր
«Աշխարհը՝ որպես կամք և պատկերացում» գիրքը Արթուր Շոպենհաուերի գլխավոր աշխատությունն է։ նա դիտարկում է մարդկային կամքը՝ որպես պատկերացման միջոցով աշխարհին նայող միակ պատուհան՝ Կանտի առարկան ինքնին (thing-in-itself): Ուստի նա հավատում է, որ մենք կարող ենք գիտելիքներ ձեռք բերել ինքնին առարկայի մասին, այն, ինչը Կանտի կարծիքով անհնարին էր։ Դա պայմանավորված է նրանով, որ պատկերացման և ինքնին առարկայի միջև հարաբերությունը կարող է հասկացվել մարդկային կամքի և մարմնի միջև հարաբերության համանմանությամբ։
Վիտգենշթայն
1920-ականներին առաջ քաշված երկու սահմանումները, այնուամենայնիվ, առաջարկում են հասանելի կարծիքների շարք։ 1921 թվականին հրատարակված «Տրամաբանական-փիլիսոփայական տրակտատ» աշխատության մեջ Լյուդվիգ Վիտգենշթայնը գրել է․ «Աշխարհն այն է, ինչը փաստ է» ։ Այս սահմանումը հիմք է ծառայել տրամաբանական պոզիտիվիզմի համար, ըստ որի՝ գոյություն ունի միայն մեկ աշխարհ, որը հիմնված է միայն փաստերի վրա՝ անկախ այն մեկնաբանություններից, որոնք անհատները կարող են դրանց տալ։
Հայդեգեր
Միևնույն ժամանակ, Մարտին Հայդեգերը պնդում է, որ «շրջապատող աշխարհը տարբեր է մեզանից յուրաքանչյուրի համար, չնայած մենք ապրում ենք միևնույն աշխարհում» ։ Հայդեգերի համար աշխարհն այն է, ինչի մեջ մենք արդեն «նետված» ենք, և այն, ինչի հետ մենք՝ որպես աշխարհում գտնվող էակներ, պետք է հաշտվենք։ Նրա «աշխարհի հայտնաբերում» հասկացությունն առավելապես ներկայացվել է 1927 թվականին գրված «Գոյություն և ժամանակ» աշխատության մեջ։
Ֆրոյդ
Ի պատասխան՝ Զիգմունդ Ֆրոյդն առաջարկել է, որ մենք շարժվում ենք ոչ թե ընդհանուր աշխարհում, այլ ընդհանուր մտքի գործընթացում։ Նա հավատում էր, որ անձի բոլոր գործողությունները հիմնավորվում են մեկ բանով` լիբիդոյով։ Սա հանգեցրել է անգիտակցականի մասին բազմաթիվ տեսությունների մշակմանը։
Այլ
Որոշ փիլիսոփաներ, հաճախ ոգեշնչվով Դեյվիդ Լյուիսից, պնդում են, որ այնպիսի մետաֆիզիկական հասկացություններ, ինչպիսիք են հնարավորությունը, հավանականությունը և անհրաժեշտությունը, լավագույնս վերլուծվում են՝ աշխարհը համադրելով մի շարք հնարավոր աշխարհների հետ։ Այս տեսակետը հայտնի է որպես մոդալ ռեալիզմ։
Կրոն և դիցաբանություն
Առասպելական տիեզերագետները աշխարհը հաճախ պատկերացնում են աշխարհն ինչ-որ առանցքի վրա կենտրոնացած և օվկիանոսով, օվկիանոսի օձով կամ նմանատիպ սահմանով սահմանագծված։ Որոշ կրոններում աշխարհիկությունն (նաև կոչվում է արատավորություն) այն է, ինչը վերաբերում է այս աշխարհին՝ ի տարբերություն այլ աշխարհների կամ տիրույթների։
Բուդդայականություն
Բուդդայականության մեջ աշխարհը նշանակում է հասարակություն, որն առանձին է վանքից։ Այն վերաբերում է նյութական աշխարհին և աշխարհիկ ձեռքբերումներին, ինչպիսիք են հարստությունը, հեղինակությունը, աշխատանքը և պատերազմը։ Հոգևոր աշխարհը կդառնա լուսավորության հասնելու ուղին, և այդ փոփոխությունները կձգտեն այն բանին, ինչը կարող ենք անվանել հոգեբանական ոլորտ։
Քրիստոնեություն
Այս տեսակետը հստակ արտահայտվել է Անգլիայի թագավոր Ալֆրեդ Մեծի (մահացած՝ 899 թվականին) հայտնի «Preface to the Cura Pastoralis» աշխատությունում․
Թեև «աշխարհ» բառի եբրայերեն և հունարեն նշանակություններն օգտագործվում են Սուրբ գրքում զգացողությունների սովորական բազմազանությամբ, այս հասկացության բազմաթիվ օրինակներ կարելի է գտնել Հիսուսի ուսմունքում, Հովհաննեսի Ավետարանչի 7:7, 8:23, 12:25, 14:17, 15:18-19, 17:6-25, 18:36 գլուխներում։ Դրան հակառակ՝ կաթոլիկական երևակայության մեջ այն համեմատաբար նոր հասկացություն է։
«Contemptus mundi» արտահայտությամբ նշվում է այն իմացությունը, ըստ որի՝ աշխարհը, իր ամբողջ ունայնությամբ, ոչ այլ ինչ է, քան մեր ցանկությունները Աստծուց թաքցնելու ապարդյուն փորձ` բարին կամ սուրբը չխափանելու համար ։ Այս կարծիքը քննադատվել է ժամանակակից պատմաբան Ժան Դելյոյովի կողմից՝ որպես «վախի հովվերգություն» ։
Վատիկանի երկրորդ խորհրդի ժամանակ փորձ է արվել զարգացնել աշխարհի դրական աստվածաբանական տեսակետը, որը պատկերված է «Gaudium et Spes» («Ուրախություն և հույս»), «Lumen Gentium» («Լույս ժողովուրդներին»), «Unitatis Redintegratio» («Միասնության վերականգնում») և «Dignitatis Humanae» («Մարդկանց արժանապատվությունը») սահմանադրությունների հովվերգական լավատեսությամբ։
Արևելյան քրիստոնեություն
Արևելյան քրիստոնեական վանականության կամ ասկետիզմի մեջ մարդկության աշխարհը ղեկավարվում է կրքերով։ Հետևաբար աշխարհի կրքերը պարզապես կոչվում են «աշխարհ»։ Այս կրքերից յուրաքանչյուրը կապ է մարդկության աշխարհի կամ մարդկային հասարակարգի հետ։ Յուրաքանչյուր կիրք պետք է հաղթահարել, որպեսզի անձը ստանա փրկություն (թեոսիս)։ Թեոսիսն Աստծո հետ անձնական հարաբերություններ կառուցելու գործընթացն է։ Այս հասկացությունը դասավանդվում է ասկետ Էվագրիուս Պոնտացու և այլ հայտնի ասկետի գործերում՝ «Փիլոկալիա»-յում և «Աստիճան»-ում, որոնք կարդացվում են արևելյան քրիստոնյաների կողմից (Էվագրիուսի և Ջոն Կլիմակոսի ստեղծագործությունները ներառված են նաև Փիլոկալիայում)։ Աշխարհի անդրանցականության ամենաբարձր մակարդակը հիսիխիզմն է, որը հասնում է Աստծո տեսլականին։
Orbis Catholicus
«Orbis Catholicus»-ը լատինական արտահայտություն է, որը, ըստ Urbi et Orbi արտահայտության, նշանակում է կաթոլիկ աշխարհ և վերաբերում է պապական գերակայության տակ գտնվող քրիստոնեական աշխարհին։ Դա միանգամայն նման է «աշխարհիկ աշխարհ», «հրեական աշխարհ» և «իսլամական աշխարհ» արտահայտություններին։
Իսլամ
«Դունյա» բառի արմատը «dana» բառն է, որը նշանակում է «մոտ բերել»։ Այդ իմաստով «դունյան» այն է, «ինչը բերվում է մոտ» ։
Հինդուիզմ
Հինդուիզմը հնդկական կրոնը և դհարման է կամ կյանքի ձևը, որը լայնորեն կիրառված է հնդկական ենթամայրցամաքում։ Այն ներառում է մի շարք հնդկական կրոնական ավանդույթներ, որոնք, ի տարբերություն ջայնիզմի, բուդդիզմի, իսկ միջնադարում և նոր ժամանակներում՝ նաև քրիստոնեության և իսլամի, ունեն փոխադարձ կապի անբավարար զգացողություն։ Հինդուիզմը համարվում է աշխարհի ամենահին կրոնը։
Արտաքին հղումներ
Աշխարհին նվիրված մեդիա Վիքիպահեստում Կատեգորիա:Երկիր Կատեգորիա:Շրջակա միջավայր Կատեգորիա:Հիմնական թեմատիկ հոդվածներ Կատեգորիա:Գոյաբանություն
Բոգատիե Սաբի
Բոգատիե Սաբի (Богатые Сабы, Байлар Сабасы), քաղաքատիպ ավան Ռուսաստանի Թաթարստան հանրապետության Սաբինսկի շրջանի կազմում։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Թաթարստան հանրապետության Սաբինսկի շրջանի բնակավայրեր Կատեգորիա:1290 թվականին հիմնադրված բնակավայրեր
Դուբլինի համալսարանական քոլեջ
Դուբլինի համալսարանական քոլեջ (An Coláiste Ollscoile, Baile Átha Cliath), հետազոտական համալսարան Դուբլին քաղաքում։ Համալսարանում իրականացվում է 32 հազար ուսանողների ուսուցում, աշխատում են 500 դասախոսներ և աշխատակիցներ, ինչը վերջինիս դարձնում է Իռլանդիայի ամենամեծ ուսումնական հաստատությունը։ Հիմնադրվել է 1854 թվականին, որպես Իռլանդիայի  Կաթոլիկ համալսարան, որպեսզի իռլանդացի կաթոլիկներին ապահովեր որակյալ կրթությամբ։  Ըստ 1908 թվականի «Irish Universities Act»-ի, այն դարձել է Իռլանդիայի ազգային համլսարանի մասը, և վերանվանվել է Դուբլինի համալսարանական քոլեջ։
Պատմություն
Համալսարանը բացվել է 1854 թվականին «Իռլանդիայի Կաթոլիկ համալսարան» անվամբ։ Համալսարանի հիմնադրման հիմնական նպատակը կաթոլիկներին հասանելի բարձրագույն կրթությամբ ապահովելն էր` կաթոլիկ դասախոսների կողմից, քանի որ Տրինտի քոլեջը նախատեսված էր բողոքականների համար։ Համալսարանի առաջին ռեկտորը դարձել է կարդինալ Ջոն Գենրի Նյումենը։ Լինելով մասնավոր ուսումնական հաստատություն, կաթոլիկ համալսարանը կրում էր ինչպես ծանր ֆինանսական խնդիրներ, այնպես էլ ֆորմալ բնույթի խնդիրներ, կապված դիպլոմների տրամադրման հետ։
1880 թվականին հիմնադրվել է Իռլանդիայի թագավորական համալսարանը, վերաձևակերպված Կաթոլիկ համալսարանը ընդգրկվել է վերջինիս կազմի մեջ, որպես Դուբլինի համալսարանական քոլեջ։ 19-րդ դարի վերջին և 20-րդ դարի սկզբին քոլեջը ծաղկման շրջան է ապրել. ուսանողների և դասախոսների կազմու էին` Ջերալդ Մոնլի Հոպկինսը և Ջեյմս Ջոյսը, այնտեղ սովորել են ազգային վերածննդի և անկախության համար պայքարի շատ գործիչներ, այդ թվում` Պատրիկ Պիրսը, Դուգլաս Խայդը, Ջոն Կոստելոն։ Ուսանողներն ու դասախոսները մասնակցել են Իռլանդական ապստամբությանը, 1919-1922-ական թվականներին իռլանդական առաջին խորհրդարանի նիստերը անցկացվել են համալսարանի շենքում։
1940-ական թվականներին, Համալսարանական քոլեջը դարձել է Իռլանդիայի խոշոր ուսումնական հաստատությունը։ 1960-ական թվականներին, քոլեջին նոր տարածք է հատկացվել Դուբլինի մերձակայքում` Բելֆիլդում։ 2006 թվականին հայտարարվել է համալսարանական շենքերի մասշտաբային վերակառուցման մասին։
Ավանդաբար, համալսարանի շրջանավարները նշանավոր տեղ են զբաղեցնում քաղաքական կյանքում։ Իռլանդիայի 8 նախագահներից 4-ը և 12 վարչապետներից 6-ը Համալսարանական քոլեջի շրջանավարտներն էին։  Հայտնի գրողներից, ովքեր ավարտել են քոլեջը` Ֆլեն Օ'Բրայեն և Մեյվ Բինչի։ Հայտնի գիտնականներից էր Պիտեր Մեյնը։
Արտաքին հղումներ
Կատեգորիա:1854 հիմնադրումներ
Լիվադիա
Լիվադիա (Λιβάδια)՝ համայնք Կիպրոսի Հանրապետության Լարնակայի շրջանում, համարվում է նաև Լարնակա քաղաքի արվարձաններից։ Լիվադիան բնակելի է դարձել բրոնզի դարից։
Բնակչություն
Ըստ 2011 թվականի տվյալների համա բնակչությունը կազմել է 7206 ։
Ծանոթագրություններ
Կատեգորիա:Կիպրոսի համայնքներ
Ալուստանտե (քաղաք)
Ալուստանտե (Alustante), քաղաք և մունիցիպալիտետ Իսպանիայում, գտնվում է Գվադալախարա շրջանի մեջ՝ Կաստիլիա և Լա Մանչ ինքնավար մարզերի կազմի մեջ։ Մունիցիպալիտետը գտնվում է Սենիորո դե Մոլինա Ալտո Տախո շրջանի մեջ։ Տարածքը կազմում է 93,59 կմ²։ Բնակչությունը 228 մարդ (ըստ 2010 թվականի)։
Ալուստանտեի ժողովրդագրական զարգացում
1900 թվականին Ալուստանտեի բնակչությունը եղել է 1.187 բնակիչ ։
Ծանոթագրություններ
Կատեգորիա:Իսպանիայի քաղաքներ
Ոչ ծննդյան օր
Ոչ ծննդյան օր (unbirthday ), իրադարձություն, որը կարելի է նշել ամեն օր` բացի սեփական ծննդյան օրվանից։ «Unbirthday» նորաբանությունը մտածել է Լուիս Քերոլը իր «Ալիսը հայելու աշխարհում» վիպակում, ինչը ոգեշնչություն է հանդիսացել դիսնեյյան Ալիսան հրաշքների աշխարհում մուլտֆիլմի «Ողջույն ոչ հոբելյարներին» երգի ստեղծման համար։
«Ալիս»-ի մեջ
«Ալիսը հայելու աշխարհում» վիպակում Humpty Dumpty-ն ատում է փողկապը, որը, ինչպես նա է ասում, նրան նվիրել են իր «ոչ ծննդյան օրը» Սպիտակ թագավորն ու թագուհին, ինչից հետո Ալիսը հաշվել է տարվա մեջ ոչ ծննդյան օրերը։
«Ալիսան հրաշքների աշխարհում» մուլտֆիլմում գլխավոր հերոսուհին հանդիպում է գլխարկագործին, մարտի ճագարին և Սոնյային, ովքեր տոնում են ոչ ծննդյան օրերը` այդ իրադարձության մասին երգ երգելով (տեքստի հեղինակներ և կոմպոզիտորներ` Մեք Դևիդ, Էլ Հոֆման և Ջերի Լիվինգսթոն)։ Նախ Ալիսան չի պատկերացնում, թե դա ինչ տոն է, սակայն գլխարկագործը բացատրում է նրան։ Նա հասկանում է, որ դա նաև իր ոչ ծննդյան օրն է և միանում է տոնական տորթին։ Մուլտֆիլմի այս տեսարանը ներառում է ոչ ծննդյան օրվա գաղափարը` ներկայացված «Ալիսը հայելու աշխարհում»-ում և «Ալիսան հրաշքների աշխարհում»-ի 7-րդ գլխում ։
Ոչ ծննդյան օրվա տոնակատարությունը ներկայացվում է նաև «Unbirthday Party with Alice in Wonderland» կոմիքսում (1951 թվական), որի լույս տեսնելը համընկավ մուլտֆիլմի հետ։ Կոմիքսային տարբերակը շատ ավելի երկար է (32 էջ) մուլտֆիլմի տեսարանից։
Ծանոթագրություններ
Կատեգորիա:Ծնունդներ
Պատրիկ Քենեդի
Պատրիկ Քենեդի (Patrick Joseph Kennedy, ), ամերիկացի գործարար և քաղաքական գործիչ։ Քենեդիի հայտնի կլանի հիմնադիր, նրա թոռներից առավել հայտնին Ջոն Ֆիցջերալդ Քենեդին է ԱՄՆ 35-րդ նախագահը։
Կենսագրություն
Նա իռլանդացի կաթոլիկներ Պատրիկ Քենեդիի և Բրիջիթ Մերֆիի ընտանիքում հինգ երեխաներից կրտսերն էր, որոնք երկուսն էլ Նյու Ռոսսից էին, և ամուսնացել են 1849 թվականի սեպտեմբերի 26-ին Բոստոնում։ Նրանց ավագ որդին՝ Հովհաննես III-ը, մահացել է մանուկ հասակում խոլերայից։ Պատրիկի ծնվելուց 10 ամիս անց նրա հայրը նույնպես մահացել է խոլերայի համաճարակի ժամանակ։ Որպես ընտանիքում ողջ մնացած միակ տղամարդ՝ Պատրիկ Քենեդիի ընտանիքում առաջինը պետք է կրթություն ստանար։ Տասնչորս տարեկան հասակում նա թողել է դպրոցը և աշխատանքի աանցել Բոստոնի նավահանգիստներում։ 1880 թվականին սպիրտային խմիչքի վաճառքից ստացված գումարով նա սկսել է իր կարիերան՝ գնելով Բոստոնի կենտրոնում գտնվող Սեննա հրապարակում գտնվող սրահը։ Ժամանակի ընթացքում Նա Բոստոնում գնել է նավակներ, ապա բար Արևելյան Բոստոնի Մավերիկ Հաուզ բարձրակարգ հյուրանոցում։
Պատրիկը նաև ձեռք է բերել բաժնեմաս ածխի ընկերությունից և զգալի թվով բաժնետոմսեր է ունեցել Կոլումբիա Թրասթ ընկերությունից։
Նա սովորել է Բոստոնի քոլեջում և նախքան քաղաքականություն մտնելը դարձել հայտնի գործարար։
Քաղաքական գործունեություն
1884 թվականից նա քաղաքական օգուտ է ստացել իր տնտեսական հաջողությունից՝ դառնալով Բոստոնում հայտնի քաղաքական գործիչ։ Պատրիկ Ջոզեֆ Քենեդին Ներկայացուցիչների պալատի անդամ էր, որտեղ ընտրվում էր հինգ անգամ մեկ տարով։ Նա նաև ընտրվել է Մասաչուսեթս նահանգի Սենատի երեք անգամ, ամեն անգամ, երկու տարի ժամկետով։ Այդ ժամանակ Քենեդին Բոստոնում դեմոկրատական կուսակցության կարևորագույն առաջնորդներից մեկն էր և 1888 թվականին հրավիրվել էր Սենտ Լուիսում կուսակցության ազգային համագումարում ելույթ ունենալու համար՝ Գրովեր Քլիվլենդի թեկնածությամբ, որն առաջադրվում էր Միացյալ Նահանգների նախագահի պաշտոնում։ Քենեդին Սենատից հեռացել է 1895 թվականին՝ ընդգրկվելով ռազմավարության կուսակցական կոմիտեի կազմում, որտեղ իրեն դրսևորել է որպես անդրկուլիսյան գործողությունների վարպետ։
Հիշատակ
Պատրիկ Ջոզեֆ Քենեդիի անունով կոչվել է Արևելյան Բոստոնի պետական վարժարանը։
Արտաքին հղումներ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:ԱՄՆ-ի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:Ամերիկացի գործարարներ Կատեգորիա:Ամերիկացիներ իռլանդական ծագմամբ Կատեգորիա:Բոստոն քաղաքում ծնվածներ Կատեգորիա:20-րդ դարի ամերիկացի գործարարներ Կատեգորիա:Մասաչուսեթս Կատեգորիա:20-րդ դարի ամերիկացի քաղաքական գործիչներ Կատեգորիա:ԱՄՆ-ի նախագահներ Կատեգորիա:Ամերիկացի դիվանագետներ
Քանի՜ ձեռքից եմ վառվել
«Քանի՜ ձեռքից եմ վառվել», Հովհաննես Թումանյանի քառյակներից։
Պատմություն
Հովհաննես Թումանյանն այս քառյակը գրել է 1917 թվականի դեկտեմբերի 24-ին։ Թումանյանի ընտանիքի արխիվում պահվում են երեք ինքնագրեր, որոնցից մեկը Թումանյանի դուստր Աշխենի ալբոմում է։ Քառյակն առաջին անգամ տպագրվել է 1918 թվականին Թիֆլիսում լույս տեսնող «Ժողովրդի ձայն» թերթի 1-ին համարում, այնուհետև՝ 1922 թվականին Թիֆլիսում հրատարակված Հովհաննես Թումանյանի «Քառյակներ» ժողովածուի 10-րդ էջում և Կ․ Պոլսում լույս տեսած Թումանյանի «Բանաստեղծություններ» ժողովածուի 49-րդ էջում, ապա՝ Թումանյանի երկերի ժողովածուի առաջին հատորի 206-րդ էջում ։
Ծանոթագրություններ
Կատեգորիա:Հովհաննես Թումանյանի քառյակներ
Բիլվասայմ
Բիլվասայմ (Bilwisheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2009 թվականի դրությամբ կազմում է 408 մարդ, բնակչության խտությունը` 159.38 մարդ/կմ²։ Բնակավայրը զբաղեցնում է 2.56 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 16 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 265 աշխատունակ (15-64 տարեկան) բնակիչ, որոնցից ակտիվ էին 218-ը, իսկ ոչ ակտիվները` 47։ Ակտիվության ցուցանիշը կազմում է 82,3 %։ 218 աշխատունակ մարդկանցից աշխատել է 204 անձ (101 տղամարդ և 103 կին)։ Գործազուրկ են եղել 14 անձ (6 տղամարդ և 8 կին)։ 47 անաշխատունակներից 23-ը եղել են աշակերտներ կամ ուսանողներ, 15-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վելիկայա Ռուսավա
Վելիկայա Ռուսավա (Велика Русава), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1700 թվականին։
2001 թվականի տվյալներով Վելիկայա Ռուսավա գյուղում բնակվում էր 1 539 մարդ։ Բնակավայրը զբաղեցնում է 5,79 կմ² տարածք։ Բնակչության խտությունը կազմում էր 265,8 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տոմաշպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Կաստլնոդարի-Սյուդ (կանտոն)
Կաստլնոդարի-Սյուդ (Castelnaudary-Sud), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Կարկասոն օկրուգի մեջ։ Համաձայն 1999 թվականի մարդահամարի կանտոնի բնակչությունը 14815 մարդ էր։ Կանտոնի համարը 1110 է։ Կանտոնում կա 13 կոմունա։
Արտաքին հղումներ
Կատեգորիա:Ֆրանսիայի կանտոններ Կատեգորիա:Օդ դեպարտամենտի կանտոններ
Մարշալերեն
Մարշալերենը (մարշալերեն։ Kajin M̧ajeļ) պոլինեզյան լեզուներից մեկն է։ Հայտնի է նաև Էբոն անունով։ Պաշտոնական լեզու է համարվում Մարշալյան Կղզիներում, այնտեղ մարշալերենով խոսում է 45.000 մարդ։ Լեզուն տարածված է նաև Օվկիանիայի որոշ երկրներում։
Կլեյնիա
Կլեյնիա, պատկանում է բարդածաղկավորների ընտանիքին։ Հայրենիքը Հարավային Աֆրիկան է։
Կենսաբանական նկարագիր
Սողացող կլեյնիայի (K.repens) և կլեյնիա կանեսցենեսի (K.canescens) տերևները հաստ, մսոտ, երկարավուն և կլոր են, ծայրի և կոթի կողմերը սրված։ Առաջինի տերևները փոքր-ինչ ավելի երկար են, թփի բարձրությունը հասնում է 50-60 սմ-ի։ Ճփնատերև կլեյնիայի (K.nerifolia) ցողունի բարձրությունը անցնում է 2 մ-ից։ Տերևները նշտարաձև են ճյուղերը ցողունի վրա դասավորված են օղակաձև խմբերով։ Ամբողջ բույսը գորշագույն է, ծածկված մանր կետերով և երկարավուն մութ շերտիկներով։
Մշակում
Երևանի պայմաններում դրանք կարելի է թողնել դրսում՝ ստվերում։ Նոր արմատակալած կտորներն օգտագործվում են եզրագծեր և ժապավեններ պատրաստելու համար։ Լավ աճում և իր դեկորատիվ առանձնահատկությունները լիովին հանդես է բերում միայն այն դեպքում երբ տնկում են հողամասի արևոտ ու լուսավոր մասերում։ Նախընտրում է փափուկ, միջակ սննդարար հողերը։ Բույսը բույսից պետք է տնկել 7-9 սմ հեռավորության վրա։
Գրականություն
Կատեգորիա:Բարդածաղկավորներ Կատեգորիա:Աֆրիկայի բուսականություն
(2878) Պանացեա
(2878) Պանացեա (Panacea), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 7-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,045248 ա. մ., առավելագույնը մոտենում է 2,7999 ա. մ. հեռավորության վրա և հեռանում 3,2906 ա. մ. ։ Արեգակի շուրջ մեկ ամբողջական պտույտ է կատարում 1941,03 երկրային օրվա ընթացքում, իր ուղեծրով շարժվելով միջինում 0,185469 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,24° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յաբլոչնոե (գյուղ, Բոգոդուխովի շրջան)
Յաբլոչնոե (Яблучне), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1918 թվականին։
2001 թվականի տվյալներով Յաբլոչնոե գյուղում բնակվում էր 18 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 56,25 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1918 թվականին հիմնադրված բնակավայրեր
Միրոսլավա Նեմցովա
Միրոսլավա Նեմցովա (ի ծնե անուն՝ Դանկովա (Miroslava Němcová (Daňková)), չեխ քաղաքական գործիչ, 1998-2020 թվականներին՝ Չեխիայի Հանրապետության խորհրդարանի պատգամավորների պալատի անդամ Քաղաքացիական դեմոկրատական ​​կուսակցությունից (ODS), 2010 թվականի հունիսի 24-ից մինչև 2013 թվականի օգոստոսի 28-ը՝ Չեխիայի Հանրապետության խորհրդարանի Պատգամավորների պալատի նախագահ, 2020 թվականի հոկտեմբերի 10-ից՝ Չեխիայի Հանրապետության Սենատի սենատոր։
Վաղ կենսագրություն
Միրոսլավա Նեմցովան ծնվել է 1952 թվականի նոյեմբերի 17-ին Նովե Մեստո նա Մորավե (Nové Město na Moravě, թարգմանություն` «Նոր քաղաք Մորավիայում») կոչվող բնակավայրում։ 1968-1972 թվականներին սովորել ու ավարտել է Հավլիչկուվ Բրոդի գյուղատնտեսական-տեխնիկական տեխնիկումը։ 1972-1992 թվականներին աշխատել է Չեխիայի վիճակագրական ծառայության (Český statistický úřad) հատուկ օգնական, իսկ 1992-2007 թվականներին զբաղվել է գրավաճառությամբ Զդար նադ Սազավու (Žďár nad Sázavou, նախկին Saar, Sar) քաղաքում, որտեղ մինչ օրս ապրում է ընտանիքի հետ ։
Անձնական կյանքը
1988 թվականին Միրոսլավա Նեմցովան քաղցկեղով հիվանդացել է։ Չնայած այն հանգամանքին, որ բժիշկները տվել են ամենահոռետեսական կանխատեսումները նրա վերականգնման վերաբերյալ, Նեմցովային հաջողվել է հաղթահարել հիվանդությունը ։
Ամուսնացած է, ունի մեկ որդի, ամուսինը՝ Վլադիմիր Նեմեց, որդին՝ Պավել Նեմեց։
Ազատ տիրապետում է իտալերենին, անգլերենին, գերմաներենին և ռուսերենին ։
Քաղաքական կարիերայի սկիզբ
Նեմցովան իր քաղաքական կարիերան սկսել է 1994 թվականին, երբ ODS-ից մասնակցել է մունիցիպալ ընտրություններին և ընտրվել Զդար նադ Սազավու քաղաքի քաղաքային խորհրդի անդամ՝ զբաղեցնելով երկրորդ տեղը ։ Նույն թվականին Նեմցովան դարձել է Զդար նադ Սազավու քաղաքի գործադիր խորհրդի անդամ ։
1996 թվականից հանդիսանում է Զդար նադ Սազավուի ODS-ի տարածաշրջանային խորհրդի անդամ ։ Նույն թվականին Միրոսլավա Նեմցովան անհաջող մասնակցել է Չեխիայի Սենատի պատմականորեն առաջին ընտրություններին թիվ 51 ընտրատարածքում ։ 1998 թվականի մունիցիպալ ընտրություններում Նեմցովան վերընտրվել է և մնացել Զդար նադ Սազավուի քաղաքային խորհրդի անդամ մինչև 2002 թվականը ։
Խորհրդարանի ստորին պալատի անդամ
1998 թվականի հունվարին՝ Քաղաքացիական դեմոկրատական ​​կուսակցության պառակտման ժամանակ, երբ կուսակցության անդամների զգալի մասը (որոնք ստեղծեցին «Ազատության միությունը») լքեցին այն, Նեմցովան մնաց կուսակցությունում և նույն թվականի փետրվարին դարձավ «Մեր միջև» (Mezi námi) կուսակցական թերթիկի խմբագրական խորհրդի անդամ։ 1998 թվականի խորհրդարանական ընտրություններում, լինելով Հարավային Մորավիայի շրջանի ODS-ի թեկնածուն, ընտրվել է Չեխիայի Հանրապետության խորհրդարանի Պատգամավորների պալատի անդամ ։ Պատգամավորության առաջին ժամկետում Նեմցովան եղել է Սոցիալական քաղաքականության և առողջապահության և բյուջետային հանձնաժողովի, Վերահսկողության, հավասար հնարավորությունների և ընտանեկան հարցերի ենթահանձնաժողովների անդամ (որում նա նույն թվականին դարձել է նախագահի տեղակալ), ինչպես նաև ԶԼՄ-ի մշտական ​​հանձնաժողովի անդամ։ 2001-2002 թվականներին եղել է նաև ընտրական հանձնաժողովի անդամ։ Բացի այդ, Միրոսլավա Նեմցովան եղել է Քաղաքացիական դեմոկրատական ​​կուսակցության խմբակցության (պատգամավորական ակումբի) փոխնախագահը, ինչպես նաև մշակույթի ստվերային նախարարը ODS-ի ստվերային կաբինետում (1998-2006 թթ.) :
2002 թվականի ընտրություններում Միրոսլավա Նեմցովան վերընտրվել է խորհրդարանի պատգամավորների պալատում՝ որպես Վիսոչինի երկրամասից ODS-ի թեկնածու, իսկ հուլիսի 18-ին զբաղեցրել է Պատգամավորների պալատի փոխնախագահի պաշտոնը ։
2002 թվականի դեկտեմբերին ODS-ի XIII համագումարում, որի ժամանակ պետք է ընտրվեր Վացլավ Կլաուսի իրավահաջորդը կուսակցության նախագահի պաշտոնում, Միրոսլավա Նեմցովան առաջադրեց իր թեկնածությունը, բայց ODS-ի նոր նախագահ ընտրվեց Միրեկ Տոպոլանեկը։ Նեմցովան ընտրվեց կուսակցության երեք փոխնախագահներից մեկը ։ 2004 թվականի դեկտեմբերին ODS-ի XV համագումարում վերընտրվել է կուսակցության փոխնախագահ ։
2006 թվականի խորհրդարանական ընտրություններում Նեմցովան վերընտրվել է Պատգամավորների պալատում՝ որպես ODS-ի թեկնածու Վիսոչինի երկրամասից ։ 2006 թվականի օգոստոսի 14-ին զբաղեցրել է Պատգամավորների պալատի նախագահի առաջին տեղակալի պաշտոնը։ Բացի այդ, Նեմցովան, ինչպես նախորդ ժամանակաշրջաններում, դարձավ Եվրոպայի խորհրդի խորհրդարանական վեհաժողովում (ԵԽԽՎ) մշտական ​​խորհրդարանական պատվիրակության անդամ ։
2006 թվականի հունիսին Միրոսլավա Նեմցովան առաջին անգամ առաջադրեց իր թեկնածությունը խորհրդարանի Պատգամավորների պալատի նախագահի պաշտոնում, սակայն գաղտնի քվեարկությամբ չստացավ պատգամավորների մեծամասնության աջակցությունը ։
2006-ի նոյեմբերին Տոպոլանեկի առաջին կառավարության ճգնաժամի ժամանակ Միրոսլավա Նեմցովան ODS-ի 17-րդ համագումարում վճռականորեն դեմ արտահայտվեց Չեխիայի Սոցիալ-դեմոկրատական ​​կուսակցության (ČSSD) Իրժի Պարուբեկի հետ կոալիցիային՝ ստանալով զգալի աջակցություն պատվիրակների շրջանում ։ Չնայած դրան՝ Նեմցովային չի հաջողվել վերընտրվել կուսակցության փոխնախագահի պաշտոնում ։ 2008 թվականի դեկտեմբերին ODS-ի XIX համագումարում նա կրկին առաջադրվեց կուսակցության փոխնախագահի պաշտոնի համար և կրկին ձախողվեց ։
Նեմցովան՝ Միրեկ Տոպոլանեկի ավանդական հակառակորդը, հրապարակավ քննադատել է նրա կապերը լոբբիստ Մարեկ Դալիկի հետ ։ 2009 թվականի հոկտեմբերին, Տոպոլանեկի երկրորդ կառավարության հրաժարականից և Իտալիայում արձակուրդում գտնվող վարչապետի պահվածքի հետ կապված ամառային սկանդալներից հետո, Միրոսլավա Նեմցովան հրապարակավ քննադատեց Տոպոլանեկին և բացատրություն պահանջեց։ Միևնույն ժամանակ, ենթադրություններ կային, որ Նեմցովան կարող է փոխարինել Տոպոլանեկին ODS-ի նախագահի պաշտոնում ։ 2010 թվականի մայիսին Քաղաքացիական դեմոկրատական ​​կուսակցության նոր նախագահ Պետր Նեչասը Նեմցովային նշանակեց սոցիալական քաղաքականության և մշակույթի նախարար ODS-ի նոր ստվերային կառավարությունում ։
Պատգամավորների պալատի նախագահ
2010 թվականի ապրիլի 30-ին Միլոսլավ Վլչեկի՝ Պատգամավորների պալատի նախագահի պաշտոնից հրաժարականից հետո, Միրոսլավա Նեմցովան, որպես առաջին փոխնախագահ, ժամանակավորապես ղեկավարել է Պատգամավորների պալատը մինչև հաջորդ ընտրությունները՝ 2010 թվականի մայիսի վերջ ։ Նեմցովան ընտրվել է Պալատի նախագահի պաշտոնում ODS, TOP 09 (Tradice Odpovědnost Prosperita 09 — TOP 09) և «Հասարակական գործեր» (Věci veřejné) կուսակցությունների խորհրդարանական կոալիցիայի ստեղծման արդյունքում, որի անդամները քվեարկության ժամանակ Նեմցովային տվել են 118 ձայն ։ Ղեկավարելով խորհրդարանի ստորին պալատը՝ Նեմցովան հռչակել է պատգամավորների կողմից բյուջետային միջոցները խնայելու քաղաքականություն։ Փորձելով սահմանափակել հասարակության մեջ ժողովրդական պատգամավորների ներքին թռիչքները Օստրավայից դեպի Պրահայի պալատի հանդիպումները, Նեմցովան հայտարարեց, որ կհրապարակի «թռչող» պատգամավորների անունները ։ Բացի այդ, չեղարկվել են պատգամավորների որոշ արտասահմանյան ուղեւորություններ, կրճատվել են Պատգամավորների պալատի նախագահի կառավարական վիլլայի պահպանման ծախսերը, որից Նեմցովան չի օգտվել։ Պալատի նոր նախագահը կողմ է արտահայտվել նաև պատգամավորական հանգստի կենտրոններում սուբսիդավորման գների վերացմանը։ Նեմցովայի կարծիքով՝ այս քաղաքականությունը 2010 թվականի վերջին թույլ կտար խնայել բյուջեում 15,6 մլն կրոն ։ 2010 թվականի հունիսին ODS-ի XXI համագումարում Միրոսլավա Նեմցովան ընտրվեց կուսակցության առաջին փոխնախագահ, իսկ Պետր Նեչասը դարձավ նախագահ։ Քվեարկության ժամանակ Նեմցովան ստացել է 314 պատվիրակների աջակցությունը ։ Նեմցովայի՝ Նեչասի առաջին տեղակալի պաշտոնում, ընտրվելը դրական արձագանքներ է ստացել այլ կուսակցությունների, այդ թվում՝ ODS-ին ընդդիմադիր, ներկայացուցիչների կողմից։ ČSSD-ի առաջին փոխնախագահ Լյուբոմիր Զաորալեկն ասել է, որ Նեմցովայի ընտրությունը վկայում է այն մասին, որ ODS համագումարում որոշումներն ընդունվել են ազատ կամարտահայտման արդյունքում, այլ ոչ թե կուլիսային պայմանավորվածությունների համաձայն ։
2010 թվականի հոկտեմբերի վերջին Նեմցովան կոշտ քննադատության արժանացավ ընդդիմության կողմից այն բանի համար, որ վարչապետ Նեչասի խնդրանքով, ով ցանկանում էր հնարավորինս շուտ ստանալ խնայողության ակտը պալատի միջոցով, հայտարարեց օրենսդրական անհրաժեշտություն (Legislativní nouze), որն օգտագործվում է միայն արտակարգ իրավիճակներում օրենքի ընդունումն արագացնելու համար ։ Միաժամանակ Նեմցովան համառորեն Նեչասից պահանջել է կառավարությունից հեռացնել «Հասարակական գործեր» կուսակցության ներկայացուցիչներին, ում շուրջ մի քանի սկանդալներ են բարձրացել ։
2012 թվականի մայիսին Միրոսլավա Նեմցովան, որպես Պատգամավորների պալատի նախագահ, իր համաձայնությունը տվեց պատգամավոր Դեյվիդ Ռաթի քրեական հետապնդմանը, որը պատմականորեն Չեխիայի Սահմանադրության 27-րդ հոդվածի դրույթների առաջին կիրառումն էր, որը նախատեսում էր պատգամավորի ձերբակալություն հանցագործության կատարման պահին ։ 2013 թվականի նախագահական արշավի ժամանակ նա հրապարակայնորեն դատապարտել է Միլոշ Զեմանի վարքագիծը՝ զգուշացնելով, որ նախագահի նման պահվածքը կարող է ամոթալի դառնալ պետության համար։ Նեմցովային հատկապես զայրացրել են Զեմանի՝ կանանց մասին արհամարհական հայտարարությունները։
2013 թվականի հունիսի 19-ին Քաղաքացիական դեմոկրատական ​​կուսակցությունը պաշտոնապես առաջադրեց Միրոսլավա Նեմցովայի թեկնածությունը Չեխիայի Հանրապետության վարչապետի պաշտոնում։ Նեմցովայի թեկնածությունը պաշտպանել են TOP 09 և LIDEM կուսակցությունները, որոնք ODS-ի հետ միասին իշխող կոալիցիայի մաս են կազմում ։ Սոցիալ-դեմոկրատների առաջնորդ Բոգուսլավ Սոբոտկան ասել է, որ ռեցեսիայի ժամանակ վարչապետի պաշտոնում գործադիր իշխանության փորձ չունեցող տնտեսապես ոչ կոմպետենտ թեկնածուի ընտրությունը ռիսկ է ողջ երկրի համար ։ Նախագահ Զեմանը վարչապետի պաշտոնում նշանակեց Իրժի Ռուսնոկին ։
2013 թվականի օգոստոսի 20-ին, Ռուսնոկի կառավարությանն անվստահություն հայտնելուց հետո, Պատգամավորների պալատը ցրելու քվեարկության ժամանակ Նեմցովան դեմ քվեարկեց՝ հայտարարելով, որ պալատի լուծարումը պատմական սխալ էր ։ 2013 թվականի օգոստոսի 28-ին, Պատգամավորների պալատի լուծարումից հետո, նա հրաժարական տվեց Պալատի նախագահի պաշտոնից և զրկվեց պատգամավորի կարգավիճակից։
2013 թվականի ընտրություններից հետո
2013 թվականի հոկտեմբերի 25-26-ին կայացած արտահերթ խորհրդարանական ընտրություններում Նեմցովան առաջադրվել է Պատգամավորների պալատի համար Պրահայից՝ որպես Քաղաքացիական դեմոկրատական ​​կուսակցության (ODS) առաջնորդ և վարչապետի թեկնածու, եթե ODS-ն հաղթի ընտրություններում ։ Չնայած այն հանգամանքին, որ նախկին իշխող ODS կուսակցությունը ջախջախիչ պարտություն կրեց այս ընտրություններում (ստանալով ձայների ընդամենը 7,7%-ը), Միրոսլավա Նեմցովան ընտրվեց Պատգամավորների պալատի անդամ ։
2013 թվականի նոյեմբերին Նեմցովան առաջադրեց իր թեկնածությունը Պատգամավորների պալատի փոխնախագահի պաշտոնում, սակայն պարտվեց հենց առաջին փուլում՝ ստանալով ընդամենը 53 պատգամավորի ձայնը ։ 2013 թվականի դեկտեմբերի 16-ին Միրոսլավա Նեմցովան գլխավորել է պալատի մանդատային հանձնաժողովը։ Բացի այդ, նա դարձել է կազմկոմիտեի անդամ, որտեղ դարձել է պետական ​​մրցանակների նշանակման առաջարկությունների նախապատրաստման ենթահանձնաժողովի անդամ ։
2014 թվականի հունվարին ODS-ի 24-րդ համագումարում Նեմցովան առաջադրեց իրեն կուսակցության նախագահի պաշտոնում, սակայն պարտվեց ընտրություններում՝ ստանալով պատվիրակների ընդամենը 66 ձայն։ Մեկնաբանելով ընտրությունների արդյունքները՝ նա նշեց, որ քվեարկությունն անարդար է համարել՝ հաշվի առնելով, թե նախկինում ինչքան բան է արել ODS-ի համար ։
2020 թվականի ամռանը Նեմցովան առաջադրվել է 27-րդ սենատորական շրջանի համար (Պրահա 1 և Պրահա 7) 2020 թվականի Սենատի ընտրություններում։ Երկրորդ փուլում նա հաղթել է գործող սենատոր Վացլավ Գամպլային։ 2020 թվականի հոկտեմբերի 10-ից նա դադարեց լինել Չեխիայի Հանրապետության խորհրդարանի Պատգամավորների պալատի անդամ և դարձավ սենատոր։
Արտաքին հղումներ
Կատեգորիա:Չեխիայի քաղաքական գործիչներ Կատեգորիա:Խորհրդարանի նախագահներ Կատեգորիա:21-րդ դարի կին քաղաքական գործիչներ Կատեգորիա:Չեխիայում ծնվածներ
Կրինդի
Կրինդի (Крынды), գյուղ Ռուսաստանի Թաթարստան հանրապետության Ագրիզսկի շրջանի կազմում։
Բնակչությունը 1999 թվականին գրանցված տվյալներով կազմում էր 735 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Թաթարստան հանրապետության Ագրիզսկի շրջանի բնակավայրեր
Սպիտակ լեռան ճակատամարտ
Սպիտակ լեռան ճակատամարտ (Չեխերեն` Bitva na Bílé hoře, Գերմաներեն` Schlacht am Weißen Berg), Երեսնամյա պատերազմի վաղ շրջանի կարևոր ճակատամարտերից մեկը։
Այն տեղի է ունեցել 1620 թվականի նոյեմբերի 8-ին։ 15.000 բոհեմացիներից և վարձկաններից բաղկացած բանակը Կրիստիան Անհալտեցու գլխավորությամբ բանակը պարտություն կրեց Սրբազան Հռոմի կայսր Ֆերդինանդ II-ի Կառլոս Բոնեվենտյուրի գլխավորած և Կաթոլիկ լիգայի Հովհան Ցերկլեսի գլխավորած 27.000 զինվորից բաղկացած միացյալ բանակից Պրահայի մոտ գտնվող Բիլա Հորայում («Սպիտակ լեռ») ։ Այս վայրը ներկայումս Պրահա քաղաքի մաս է կազմում։
Ճակատամարտով ավարտվեց Երեսնամյա պատերազմի Բոհեմական ժամանակահատվածը և սկսվեց Չեխական հողերի անկումը, որը շարունակվեց մյուս 300 տարիներին։ Ճակատամարտի արդյունքում փոխվեց Չեխական հողերի կրոնական պատկանելությունը երկդարյա բողոքական առավելությունից հետո։ Հռոմի Կաթոլիկ եկեղեցին վերադարձրեց կաթոլիկ մեծամասնությունը Չեխական հողերում մինչև 20-րդ դարի վերջը։
Նախապատմություն
17-րդ դարի սկզբին Կաթոլիկ Սրբազան Հռոմեական կայսրության մաս կազմող Բոհեմիայում բնակչության մեծամասնությունը բողոքական էր և պայքարում էր կրոնական և քաղաքական ազատության համար։ 1617 թվականին մահացավ Սրբազան Հռոմի կայսր Մատիասը, ում փոխարինեց նրա զարմիկ Ֆերդինանդը, ով մոլի Կաթոլիկ էր և Հակառեֆորմացիայի կողմնակից։ Սա բերեց բոհեմական բողոքականների ծանր զայրույթին, ովքեր ոչ միայն վախենում էին իրենց կրոնական ազատության համար, այլ նաև Բոհեմիայի սահմանափակ ինքնիշանության համար ։
Ծանոթագրություններ
Կատեգորիա:Երեսնամյա պատերազմի ճակատամարտեր Կատեգորիա:Չեխիայի պատմություն Կատեգորիա:Սրբազան Հռոմեական կայսրության ճակատամարտեր
Լեոնիդ Սենտեբով
Լեոնիդ Սենտեբով (Алексей Леонидович Сентебов, ), ռուս դիվանագետ։
Կենսագրություն
1988 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1990 թվականից զբաղվում է դիվանագիտական գործունեությամբ։ Տիրապետում է արաբերենի, անգլերենի և ֆրանսերենի։
Չիֆթլիկ (Մեծկերտի գավառ)
Չիֆթլիկ, գյուղ Արևմտյան Հայաստանում, Խարբերդի վիլայեթի Մեծկերտի գավառակում ։ Գտնվում էր Մեծկերտ քաղաքից 12 կմ հյուսիս-արևելք, Չիֆտլիկ լեռների մոտ։
Լեոնիդ Սենտեբով
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Չիֆթլիկ (Մեծկերտի գավառ)
Պատմություն
Հնում այս գյուղի տեղում եղել է Անահիտ աստվածուհու տաճարին պատկանող անասունների ձմեռանոցը։
Բնակչություն
XX դարի սկզբում ուներ 35 տուն՝ 210 բնակչով ։
Ծանոթագրություններ
Կատեգորիա:Արևմտյան Հայաստանի գյուղեր
Հակոբջան Թադևոսյան
Հակոբջան Թադևոսյան (մարտի 22, 1949 - օգոստոսի 7, 1998), հայ այլախոհ, Հայ հայրենասերների միության հիմնադիր ։
Կենսագրություն
Ծնողները մանկավարժներ էին։ Միջնակարգ կրթությունը ստացել է հայրենի գյուղի դպրոցում։ 1964 թ., սովորելով 9-րդ դասարանում, հիմնում է «Հայաստանի հայրենասերների միություն» (ՀՀՄ) կազմակերպությունը։ Համախոհների հետ միասին գրում է կազմակերպության կանոնադրությունն ու ծրագիրը։ ՀՀՄ-ի գլխավոր նպատակ է հռչակվում Հայաստանի անկախացումը։ Կազմակերպության մյուս խնդիրը Հայկական հարցի ճանաչումն էր և ազգային գաղափարախոսության տարածումը։
Կառուցվածքային առումով ՀՄՄ-ն նման էր ընդհատակյա մյուս կազմակերպություններին։ Այն բաղկացած էր «տասնյակներից», որոնց անդամները չէին ճանաչում մյուս խմբակների անդամներին։ ՀՀՄ ղեկավար կազմում Թադևոսյանից բացի ընդգրկված էին նաև Էդիկ Ալեքսանյանը, Ռաֆիկ Ղարագուլյանը, Ռուբեն Հովսեփյանը, Անդրանիկ Մխիթարյանը և այլք։ 1968 թ. կազմակերպության անդամների թիվը հասնում էր 150-ի։
1970 թ.՝ պատժի ժամկետի ավարտից հետո, հայ մեծ գրող Պարույր Սևակի միջամտությամբ վերականգնվում են Թադևոսյանի ուսանողական իրավունքները համալսարանում։
Վերադառնալուց անմիջապես հետո Թադևոսյանն ընդգրկվում է «Ազգային միացյալ կուսակցության» (ԱՄԿ) շարքերում, իսկ 1972 թ. դառնում է կուսակցության Խորհրդի անդամ։
Ուսումնառության ավարտից անմիջապես հետո ընդունվում է ասպիրանտուրա և աշխատանքի անցնում Երևանի մանկավարժական ինստիտուտում՝ որպես երիտասարդական մշակութային ակումբի տնօրեն։ 1975 թ. սկսում է հետազոտություններ կատարել թեկնածուական աշխատանքի համար՝ «ՀՅԴ պատմությունը և ֆիդայական շարժումը Արևմտյան Հայաստանում 1890 թ.» թեմայով։ Այդ նպատակով նա շրջագայում է երկրի տարածքում, ուսումնասիրում ֆիդայական մշակույթը, տասնյակ կտավներ նկարում այդ թեմայով։ Թեզի պաշտպանությունը մերժվում է կոմունիստ գիտնականների կողմից։
1975 թ. լիբանանյան պատերազմի ընթացքում հայկական սփյուռքին աջակցելու նպատակով Թադևոսյանը և իր քաղբանտարկյալ ընկերները՝ Ռուբեն Հովսեփյանն ու Ռաֆիկ Ղարագուլյանը, հավաքում են կամավորների շուրջ 150 ստորագրություն և դրանք ներկայացնում ՀԽՍՀ Գերագույն խորհուրդ, որտեղ հանդիպում են ԳԽ ներկայացուցիչ Սարգսյանին։ Թեև իշխանությունները մերժում են կամավորներին, բայց կազմակերպում են ինքնաթիռով մարդասիրական օգնության ուղարկումը Բեյրութ։
Մինչև «պերեստրոյկան» Թադևոսյանը շարունակում է ծավալել ակտիվ ընդհատակյա քաղաքական քարոզչություն։ Նա գրում է բազմաթիվ հոդվածներ ազգային թեմայով՝ դրանք տարածելով համախոհների շրջանում։
Ազգային վերելքին զուգահեռ Թադևոսյանի մոտ «երկրորդ շնչառություն» է բացվում։ 1989 թ. նա ընդունում է Պարույր Հայրիկյանի առաջարկը՝ դառնալ «Հայրենիք» ամսագրի «Հայ ազատագրական շարժում» բաժնի խմբագիրը, որը հրատարակվում էր «Ազգային Ինքնորոշում Միավորման» կողմից։
1990 թ. դեկտեմբերի 25-ին Թադևոսյանն արդարացվում է Գերագույն դատարանի կողմից՝ հանցակազմի բացակայության հիմքով։
1990 թ. սկզբին, երբ սկսվում է հայ-ադրբեջանական պատերազմը, դառնում է երկրապահ։ Նույն թվականին Թադևոսյանը դառնում է «Անկախության բանակի» (հրամանատար՝ Աշոտ Նավասարդյան) ռազմական խորհրդի անդամ և, միաժամանակ, Արտաշատի երկրապահների ջոկատի շտաբի պետ։ 1991 թ. սեպտեմբերին Թադևոսյանին կրկին ձերբակալում են, այս անգամ՝ Հայկական Խորհրդային Սոցիալիստական Հանրապետության Քրեական օրենսգրքի 90-րդ հոդվածով՝ Ադրբեջանի «սոցիալիստական գույքի կողոպուտ», և դատապարտում 3 տարվա ազատազրկման։ «Հայաստանի ազգային պահպանողական կուսակցությունը» Հակոբջան Թադևոսյանին առաջադրում է պատգամավորի թեկնածու Գերագույն խորհրդի թիվ 8 թափուր ընտրատարածքում, վարում նրա ընտրարշավը, կազմակերպում ստորագրահավաք Թադևոսյանին ազատ արձակելու պահանջով։ ՀՀ նախագահ Լևոն Տեր-Պետրոսյանի հրամանով, միայն 1 տարի 2 ամիս անց նրան ազատ են արձակում Սովետաշենի թիվ 1 քննչական մեկուսարանի 50-րդ բանտախցից։
Բանտից Թադևոսյանը դուրս է գալիս հոգեպես և ֆիզիկապես քայքայված։ Երեք տարի փորձում է բուժվել տնային պայմաններում, իսկ 1994 թ-ից սկսած՝ Ավանի, Սովետաշենի և Սևանի հոգեբուժարաններում։ 1998 թ. օգոստոսի 7-ին՝ 49 տարեկան հասակում, Հակոբջան Թադևոսյանը մահանում է Սևանի հոգեբուժական հիվանդանոցում։
Թադևոսյանն ամուսնացած է, ունի 4 զավակ՝ երեք որդի և մեկ դուստր։ Հեղինակել է բազմաթիվ հրապարակախոսական, քաղաքական, պատմական հոդվածներ։ Իր ստեղծագործություններից շատերը Թադևոսյանն այրել է հոգեկան խանգարման պահերին։ Նրա նկարած կտավները պահպանվում են ընտանիքի կողմից։
Ծանոթագրություններ
Կատեգորիա:Հայ պատմաբաններ Կատեգորիա:Հայ բանաստեղծներ Կատեգորիա:Հայ հայրենասերների միություն